Ekstremizmi i djathtë në Evropë
Britania paralajmëron për kërcënimin nga terrorizmi i ekstremit të djathtë
Britania ka paralajmëruar se ektremizmi i djathtë paraqet kërcënim për sigurinë në vend. Ky paralajmërim vjen ndërsa vëzhguesit flasin për një rritje të grupit “kundër xhihadit”, që janë duke rekrutuar anëtarë të rinj. Thuajse dy vjet më parë, Anders Breivik kreu sulme vdekjeprurëse në Norvegji, duke hedhur në erë ndërtesa qeveritare, dhe më pas vrau 69 njerëz, shumica e tyre adoleshentë, në kampin veror të një ishulli. Breivik thotë se ishte motivuar në veprimet e tij nga dëshira për ta shpëtuar Norvegjinë dhe Evropën nga pushtimi i islamikëve. Pas sulmit, Britania i shtoi strategjisë kundër terrorit edhe ekstrenizmin e djathtë. Në një forum të kohëve të fundit kundër Ekstremizmit të Djathtë, Ministri Britanik për Krimet dhe Sigurinë, James Brokenshire, tha se një në 10 raste të ekstremizmit që janë trajtuar nga qeveria, lidhen me ekstremin e djathtë. Hetimet treguan se Anders Breivik nuk ishte anëtar aktiv i një grupi të ekstremit të djathtë. Por ai kishte kontribuar në mënyrë të rregullt në forumet nacionaliste dhe islamofobike në internet. Alexander Meleagrou-Hitchens është shefi i kërkimeve në Qendrën Ndërkombëtare të Studimit për Radikalizimin në Kolegjin Kings College të Londrës. Breivik njihej si një njeri që admironte Lidhjen Angleze të Mbrojtjes kundër Islamit, EDL. Ajo ka ndihmuar në krijimin e lidhjeve të ngjashme në mbarë Evropën. Gushtin e vitit të kaluar, aktivistë të ekstremit të djathtë në mbarë Evropën, u mblodhën në Suedi. Mes tyre ishte edhe themeluesi i EDL-së, që e quan veten Tommy Robinson. Meleagrou-Hitchens thotë se lëvizja Xhihad është e ndryshme nga grupet ekstremiste të shekullit të 20-të, si psh Partia Kombëtare Britanike, që ka në fokusin e saj islamin. Qeveria britanike i cilëson radikalët e ekstremit të djathtë “grupe dhe individë që e fillojnë më vete veprimatrinë e tyre”. Ministri britanik Brokenshire thotë se këto çështje përfshijnë të huajt dhe identitetin që janë duke u debatuar në mbarë Evropën, në një periudhë pasigurie ekonomike